b'\n_START_ARTICLE_\nTheodor Wegelius\n_START_PARAGRAPH_\nKarl Theodor Aleksander Wegelius (7. maaliskuuta 1850 Helsinki \xe2\x80\x93 16. kes\xc3\xa4kuuta 1932) oli suomalainen pankkimies ja senaattori._NEWLINE_Wegeliuksen vanhemmat olivat kamreeri Karl Gabriel Wegelius ja Anna Topenius. H\xc3\xa4n p\xc3\xa4\xc3\xa4si ylioppilaaksi 1866 ja valmistui filosofian kandidaatiksi 1869 ja molempien oikeuksien kandidaatiksi 1874. Wegelius oli Suomen Yhdyspankin johtokunnan j\xc3\xa4senen\xc3\xa4 1875\xe2\x80\x931897 ja 1910\xe2\x80\x931917 sek\xc3\xa4 Suomen Pankin johtokunnan puheenjohtajana 1898\xe2\x80\x931906. H\xc3\xa4n oli senaatin talousosaston j\xc3\xa4sen ja valtiovarain toimituskunnan p\xc3\xa4\xc3\xa4llikk\xc3\xb6 Mechelinin senaatissa 1906\xe2\x80\x931908._NEWLINE_Wegelius oli mukana s\xc3\xa4\xc3\xa4tyvaltiop\xc3\xa4ivill\xc3\xa4 porvariss\xc3\xa4\xc3\xa4dyn j\xc3\xa4senen\xc3\xa4 1894, 1897, 1899, 1900 ja 1906. H\xc3\xa4n oli porvariss\xc3\xa4\xc3\xa4dyn sihteerin\xc3\xa4 1877\xe2\x80\x931878, puhemiehen\xc3\xa4 1897 ja varapuhemiehen\xc3\xa4 1899. Wegelius oli Helsingin kaupunginvaltuuston j\xc3\xa4sen 1881\xe2\x80\x931893 ja toimi valtuuston sihteerin\xc3\xa4 1875\xe2\x80\x931880. Wegelius kuului Hypoteekkiyhdistyksen, Henkivakuutus Oy Kalevan ja Palovakuutus Oy Fennian johtokuntiin ja oli Ekonomiska samfundetin puheenjohtajana 1900\xe2\x80\x931901 sek\xc3\xa4 vuodesta 1918 eteenp\xc3\xa4in.'